**Еркегалі Рахмадыевіч Рахмады́еў** (каз.: Еркеғали Рахмадиұлы Рахмадиев; 1 жніўня 1932, аул № 9 Семіпалацінскай вобласці, Казахстан — 9 красавіка 2013) — казахскі кампазітар, педагог. Народны артыст Казахскай ССР (1975). Народны артыст СССР (1981). Дзяржаўная прэмія Казахстана (1980).

Біяграфія
---------

Нарадзіўся 1 жніўня 1932 года (па іншых крыніцах — 1 жніўня 1930 года) у ауле № 9 (цяпер сяло Мадэніет у Аягозскім раёне, Усходне-Казахстанская вобласць, Казахстан). Паходзіць з роду жастабан племя абак керэй  (руск.) (бел..

У 1952 годзе скончыў Алма-Ацінскае музычнае вучылішча імя П. І. Чайкоўскага (аддзяленні народных інструментаў і гісторыка-тэарэтычнае).

У 1957 годзе скончыў Алма-Ацінскую кансерваторыю па класе кампазіцыі Я. Брусілоўскага, з 1960 года выкладаў у ёй, у 1969—1975 гадах — рэктар, з 1979 года — прафесар.

У 1957—1958 гадах займаўся на курсах павышэння кваліфікацыі пры Саюзе кампазітараў СССР  (руск.) (бел. у Г. І. Ліцінскага  (руск.) (бел. і Ю. А. Фартунатава  (руск.) (бел. ў Маскве.

З 1959 года — мастацкі кіраўнік Казахскай філармоніі  (руск.) (бел..

З 1961 года — начальнік Галоўнага ўпраўлення па справах мастацтва Міністэрства культуры Казахстана  (руск.) (бел..

З 1966 года — дырэктар Казахскага тэатра оперы і балета.

З 1968 года — старшыня Саюза кампазітараў Казахстана.

Выбіраўся дэпутатам Вярхоўнага Савета Казахскай ССР з 7-11-га скліканняў, а таксама народным дэпутатам СССР (1989—1991). Быў кандыдатам у члены ЦК КП Казахскай ССР  (руск.) (бел. (з 1971).

Апошнія гады жыцця жыў і працаваў у Астане, куды прыехаў па запрашэнні Прэзідэнта РК Н. А. Назарбаева. Працуючы кансультантам Нацыянальнага опернага тэатра ім. К. Байсеітавай, аказваў падтрымку ў развіцці опернага мастацтва Астаны, выкладаў кампазіцыю студэнтам і аспірантам у Казахскай нацыянальнай акадэміі музыкі (з 2009 года — Казахскі нацыянальны ўніверсітэт мастацтваў) пад кіраўніцтвам А. К. Мусаходжаевай  (руск.) (бел.. З 2003 года — прафесар універсітэта.

Еркегалі Рахмадзіеў памёр 9 красавіка 2013 года ў Алма-Аце. Пахаваны на Кенсайскіх могілках  (руск.) (бел..

Творчасць
---------

Творчасць Рахмадыева адметная спалучэннем рыс еўрапейскага прафесійнага мастацтва і казахскай нацыянальнай культуры.

Сярод твораў: оперы, у т.л. «Алпамыс» (1973), «Песня пра цаліну» (1980), «Майра» (1985); творы для салістаў, хору і аркестра; канцэрты для скрыпкі з аркестрам (1986), для трубы (1984); камерна-інструментальныя творы; песні, музыка да драматычных спектакляў і кінафільмаў і інш.

Аўтар кнігі «Час і музыка» (1986).

Зноскі
------

1. ↑  Скончался крупнейший казахский композитор Еркегали Рахмадиев — ЦентрАзия **(нявызн.)**. Архівавана з першакрыніцы 7 студзеня 2014. Праверана 10 красавіка 2013.
2. ↑  Еркегалі Рахмадыеў
3. ↑  ШАҚАНТАЙ ШЕЖІРЕСІ( төртінші басылым ) | Kerey.kz/Керей.кз **(нявызн.)**. *kerey.kz*. Архівавана з першакрыніцы 27 студзеня 2021. Праверана 16 лістапада 2020.
4. ↑  Газета «Караван» / Не стало Еркегали Рахмадиева **(нявызн.)**. Архівавана з першакрыніцы 21 красавіка 2013. Праверана 13 красавіка 2013.
5. ↑  В Алматы простились с известным композитором Еркегали Рахмадиевым — Культура и спорт: Новости Казахстана на Spy.kz — Экономическая разведка **(нявызн.)**. Архівавана з першакрыніцы 1 мая 2013. Праверана 13 красавіка 2013.

Літаратура
----------

* Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — 576 с. — 10 000 экз. — ISBN 985-11-0035-8. — ISBN 985-11-0216-4 (т. 13).

|  |  |
| --- | --- |
| ⚙️   Тэматычныя сайты | Discogs · Internet Movie Database · MusicBrainz |
| Нарматыўны кантроль | ISNI: 0000 0000 2444 5259 · LCCN: n80054899 · VIAF: 20980181 |